**PASLAUGŲ TEIKIMO SUTARTIS**

Vilnius

**Viešoji įstaiga Centrinė projektų valdymo agentūra**, atstovaujama direktoriaus pavaduotojos \_\_\_\_veikiančios pagal CPVA direktoriaus 2011 m. sausio 25 d. įsakymą Nr. 2011/8-17 (aktuali redakcija) (toliau – **Užsakovas**) ir **MB „Nordic Plum“,** atstovaujama direktoriaus \_\_\_\_, veikiančio pagal įmonės įstatus (toliau – **Paslaugų teikėjas**), toliau Užsakovas ir Paslaugų teikėjas kiekvienas atskirai vadinami **Šalimi**, o abu kartu – **Šalimis**,

**atsižvelgdamos** į tai, kad:

* buvo atliktas mažos vertės viešasis pirkimas skelbiamos apklausos būdu (toliau – Pirkimas) (skelbimo Centrinėje viešųjų pirkimų informacinėje sistemoje Nr. 5222974);
* vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu (toliau – Aprašas) bei Pirkimo dokumentais, Paslaugų teikėjas buvo pripažintas Pirkimo laimėtoju,

**sudarė** šią Paslaugų teikimo sutartį (toliau **– Sutartis**) ir susitarė laikytis joje nustatytų sąlygų.

1. **SUTARTIES DALYKAS**
   1. Sutarties dalykas yra CPVA IS ir SABIS sistemų integracijos ir programavimo paslaugos (toliau – Paslaugos). Teikiamų paslaugų apimtys, kokybė bei kiti Paslaugoms keliami reikalavimai yra apibrėžti Sutarties 1 priede.
   2. Paslaugų pagrindinis Bendrasis viešųjų pirkimų žodyno (toliau – BVPŽ) kodas –   
      72211000-Programavimo paslaugos, susijusios su sistemomis ir vartotojo programine įranga.
   3. Paslaugų teikimo vieta – S. Konarskio g. 13, Vilnius arba teikiamos nuotoliu.
   4. Paslaugų teikėjas įsipareigoja laiku ir kokybiškai teikti visas Paslaugas, numatytas šioje Sutartyje ir jos prieduose, o Užsakovas įsipareigoja priimti tinkamai ir laiku suteiktas Paslaugas ir už jas sumokėti šioje Sutartyje nustatytomis sąlygomis ir tvarka.
   5. Šios Sutarties sudarymo diena laikoma diena, kai Sutartį pasirašo abi Šalys.
2. **PASLAUGŲ TEIKIMO TERMINAI**
   1. Paslaugos turi būti teikiamos ne ilgiau nei 4 (keturis) mėnesius nuo Sutarties sudarymo. Atskirų paslaugų dalių įgyvendinimo terminai nurodyti Sutarties 1 priede (Techninė specifikacija).
   2. Maksimali Sutarties vertė 21 000,00 Eur su PVM (dvidešimt vienas tūkstantis eurų).
   3. Į Sutarties 2.1 papunktyje ir į Sutarties 1 priedo nurodytus terminus yra įskaitomi terminai, skirti Užsakovui patikrinti Paslaugų teikėjo suteiktų Paslaugų atitikimą Sutarties ir (arba) paslaugų užsakymo ir (arba) Atsakingo asmens už sutarties vykdymą patvirtinto užduoties įgyvendinimo reikalavimams, taip pat Užsakovo Paslaugų teikėjui nurodytas protingas terminas Paslaugų trūkumams pašalinti.
3. **SUTARTIES KAINODAROS TAISYKLĖS IR MOKĖJIMO SĄLYGOS**
   1. Sutarčiai [taikoma](https://e-seimas.lrs.lt/portal/legalAct/lt/TAD/daa0e4a05c3c11e7a53b83ca0142260e/asr) fiksuotos kainos ir fiksuoto įkainio kainodara[[1]](#footnote-1):
      1. fiksuota kaina taikoma Sutarties 3.2 papunkčio lentelės 1 eilutėje nurodytoms paslaugoms;
      2. fiksuotas įkainis taikomas Sutarties 3.2 papunkčio lentelės 2 eilutėje nurodytoms paslaugoms.
   2. Sutarties kaina – 21 000 Eur.

|  |  |  |  |  |  |
| --- | --- | --- | --- | --- | --- |
| **Eil. Nr.** | **Paslaugų pavadinimas** | **Mato vnt.** | **Kiekis\*** | **Vnt. kaina Eur be PVM** | **Vnt. kaina Eur su PVM** |
| **1** | **2** | **3** | **4** | **5** | 6 |
| 1. | Integracijos projektavimas (1 etapas) | 1 vnt. | 1 | 2888,00 | 3494,48 |
| 2. | Programavimo darbai (2 etapas) | 1 val. | 200 | 58,00 | 70,18 |

\*Programavimo darbų valandų kiekis yra preliminarus

* 1. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Užsakovas pats turi sumokėti pridėtinės vertės mokestį (toliau – PVM) į valstybės biudžetą už suteiktas Paslaugas (įsigytą pirkimo objektą), į pasiūlymo kainą įskaitytas PVM sudarant šią Sutartį išskaičiuojamas.
  2. Į Sutarties kainą yra įskaičiuota visų Paslaugų kaina, visos Paslaugų teikėjo patiriamos išlaidos (įskaitant sąskaitų pateikimo per SABIS sistemą išlaidas ir kt.) ir mokesčiai. Jokios papildomos Paslaugų teikėjo išlaidos nebus apmokamos ar kompensuojamos.
  3. Sutartyje nustatyta fiksuota kaina / fiksuoti įkainiai negali būti keičiami, išskyrus 3.5.1 punkte numatytus atvejus:
     1. Sutarties kaina ar Sutarties kainos dalis, kuri dar nebuvo išmokėta Paslaugų teikėjui, keičiama Sutarties galiojimo laikotarpiu pasikeitus PVM tarifui (atitinkamai ji mažinama arba didinama). Sutarties kaina perskaičiuojama ją keičiant tokiu procentu, kokiu pakito PVM dydis. Sutarties kainos pakeitimas įforminamas susitarimu, pasirašomu abiejų Sutarties Šalių. Perskaičiuota kaina įsigalioja nuo kitos dienos po susitarimo sudarymo. Nuo šios dienos suteiktoms Paslaugoms bus mokama perskaičiuota kaina. Sutarties kaina pasikeitus kitiems mokesčiams, išskyrus PVM, nebus perskaičiuojama.
  4. Už suteiktas Paslaugas apmokama pagal Užsakovo ir Paslaugų teikėjo pasirašytus perdavimo priėmimo aktus už tinkamai atliktas arba suteiktas Paslaugas pagal šios Sutarties ir techninės specifikacijos nuostatas.
  5. Su Paslaugų teikėju už laiku ir kokybiškai suteiktas Paslaugas atsiskaitoma ne vėliau kaip per 30 (trisdešimt) dienų nuo Paslaugų perdavimo–priėmimo akto pasirašymo ir PVM sąskaitos-faktūros / sąskaitos faktūros gavimo dienos.
  6. Paslaugų perdavimas ir priėmimas įforminamas Paslaugų perdavimo-priėmimo aktu, kuris pasirašomas Paslaugų teikėjo ir Užsakovo įgaliotų atstovų. Detalesnė Paslaugų priėmimo – perdavimo tvarka aprašyta šios Sutarties IV skyriuje.
  7. Sąskaita faktūra pagal šią Sutartį turi būti teikiama naudojantis informacinės sistemos SABIS priemonėmis. Sąskaita faktūra turi būti pateikiama ne anksčiau nei abiejų Šalių suderintas ir pasirašytas Paslaugų perdavimo–priėmimo aktas be trūkumų/pastabų (t. y. kai pašalinti visi trūkumai ar pastabos, nurodytos ankstesniuose perdavimo–priėmimo aktuose, jei tokių buvo).
  8. Užsakovas visas mokėtinas sumas moka pavedimu į Paslaugų teikėjo Sutartyje nurodytą banko sąskaitą.
  9. Sumokėjimo Paslaugų teikėjui diena yra diena, kai lėšos išskaitomos iš Užsakovo sąskaitos.

1. **PASLAUGŲ PERDAVIMAS – PRIĖMIMAS**
   1. Paslaugų teikėjas Paslaugas teikia šioje Sutartyje bei jos prieduose nustatyta tvarka.
   2. Detali suteiktų Paslaugų kokybės patikrinimo ir rezultatų tvirtinimo tvarka yra atitinkamai aprašyta Sutarties 1 priede.
   3. Paslaugų perdavimas–priėmimas įforminamas perdavimo–priėmimo aktu, kuris pasirašomas abiejų sutarties šalių įgaliotų atstovų. Paslaugų teikėjas, prieš pateikdamas pirmą kartą priėmimo–perdavimo aktą už dalį suteiktų Paslaugų, turi šio akto formą iš anksto, likus ne mažiau kaip 5 darbo dienoms iki pasirašyto priėmimo-perdavimo akto pateikimo Užsakovui susiderinti su Užsakovo atstovu, atsakingu už šios Sutarties vykdymą.
   4. Užsakovo už Sutartį atsakingas/-i asmuo/asmenys, priimdami pirkimo objektą ir pasirašydami priėmimo–perdavimo aktus, visais atvejais turi įsitikinti ir patvirtinti, kad pirkimo objektas (ar jo dalis) atitinka tai, kas numatyta techninėje specifikacijoje/sutarties užsakyme.
   5. Užsakovui patvirtinus galutinius rezultatus, Paslaugų teikėjas turi pateikti Užsakovui suteiktų Paslaugų perdavimo–priėmimo aktą, kuriame nurodo suteiktas Paslaugas ir jų kainą. Paslaugų teikėjo pateiktą Paslaugų perdavimo-priėmimo aktą Užsakovas patvirtina per 5 darbo dienas arba perdavimo–priėmimo akte nurodo trūkumus ir/arba argumentuotas pastabas apie neatitikimus/klaidas arba ne pilna apimtimi suteiktas Paslaugas ar jų dalį. Jei perdavimo–priėmimo akte neužtenka vietos trūkumams/argumentuotoms pastaboms nurodyti, jos nurodomos atskirame dokumente.
   6. Užsakovas, atsižvelgdamas į nustatytų trūkumų / neatitikimų kiekį, pobūdį ir sudėtingumą, Paslaugų perdavimo–priėmimo akte nurodo Paslaugų teikėjui protingą terminą, skaičiuojamą nuo raštiškų pastabų pateikimo Paslaugų teikėjui dienos, trūkumams pašalinti.
   7. Paslaugų teikėjas, pašalinęs trūkumus / neatitikimus, numatytus perdavimo–priėmimo akte, teikia Užsakovui pasirašyti naują Paslaugų perdavimo–priėmimo aktą.
   8. Užsakovas turi teisę reikšti pretenzijas Paslaugų teikėjui ir po Paslaugų perdavimo–priėmimo akto pasirašymo, jei suteiktų Paslaugų trūkumų nebuvo įmanoma nustatyti tikrinant jų kokybę ir (arba) Paslaugų perdavimo-priėmimo akto pasirašymo metu, ir trūkumai paaiškėja vėliau.
2. **SUTARTIES ŠALIŲ TEISĖS IR PAREIGOS**
   1. **Paslaugų teikėjas įsipareigoja:**
      1. kokybiškai suteikti visas šioje Sutartyje ir jos prieduose numatytas Paslaugas Sutartyje nustatytais terminais ir tvarka savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
      2. pirmajame susitikime supažindinti Užsakovą su Paslaugų teikėjo specialistais, teiksiančiais Paslaugas;
      3. pasirašydamas šią Sutartį, kartu pasirašyti ir Užsakovo pateiktą susitarimą dėl asmens duomenų perdavimo ir tvarkymo, kuris yra šios Sutarties 3 priedas (kai perduodami asmens duomenys);
      4. pirmojo susitikimo metu arba prieš pirmąjį susitikimą, jeigu Paslaugų teikėjo specialistai dėl objektyvių aplinkybių (pvz., atostogos, komandiruotė ir pan.) negalės jame dalyvauti, pateikti numatytų specialistų pasirašytus konfidencialumo įsipareigojimus. Užsakovas konfidencialumo pasižadėjimo formą atsiųs elektroniniu paštu. Sutarties vykdymo metu papildomai įtraukus arba pakeitus specialistą (-us) pagal šioje Sutartyje nustatytą tvarką, taip pat pasitelkus papildomus specialistus, numatytus Sutarties 5.2.2 papunktyje, prieš pradedant šiems specialistams dirbti, pateikti jų pasirašytus konfidencialumo įsipareigojimus pagal Užsakovo elektroniniu paštu pateiktą formą;
      5. bendradarbiauti su Užsakovu visos Sutarties vykdymo metu ir nedelsdamas raštu informuoti Užsakovą apie bet kokias aplinkybes, kurios trukdo ar gali sutrukdyti Paslaugų teikėjui užbaigti Paslaugų teikimą nustatytais terminais arba gali turėti įtakos teikiamų Paslaugų apimčiai ir/ar kokybei;
      6. po Paslaugų suteikimo nedelsdamas perleisti nuosavybės teises Užsakovui į Paslaugų teikimo rezultatą. Intelektinės nuosavybės teisių perėjimui taikomos Sutarties VI skyriuje nurodytos nuostatos;
      7. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą. Konfidencialia informacija pagal šią Sutartį laikoma visa informacija, gauta ir / ar sužinota vykdant Sutartį, išskyrus viešą informaciją;
      8. užtikrinti asmens duomenų, kuriuos gavo iš Užsakovo vykdydamas šią sutartį, saugą;
      9. nenaudoti Užsakovo prekės ženklų ar pavadinimo jokioje reklamoje, leidiniuose ar kitur be išankstinio raštiško Užsakovo sutikimo;
      10. Užsakovui raštu paprašius, grąžinti visus iš Užsakovo gautus, Sutarčiai vykdyti reikalingus dokumentus;
      11. užtikrinti, kad Sutarties sudarymo momentu ir visą jos galiojimo laikotarpį Paslaugas teiktų reikiamas ir optimalus specialistų skaičius ir Paslaugų teikėjo specialistai turėtų reikiamą kvalifikaciją ir patirtį (nepriklausomai nuo to, ar buvo keliami kvalifikacijos reikalavimai Pirkimo dokumentuose), reikalingą norint kokybiškai ir laiku teikti Paslaugas; taip pat Paslaugų teikėjo specialistai turi laisvai bendrauti žodžiu ir raštu lietuvių kalba; tuo atveju, jei specialistas lietuvių kalbos nemoka, Paslaugos teikėjas visos sutarties vykdymo metu turi užtikrinti vertimo žodžiu ir raštu paslaugų teikimą (Paslaugų teikėjas užtikrina, kad vertimo paslaugų kainą jis įskaičiavo į pasiūlymo kainą);
      12. vykdant Sutartį, remtis subteikėjais, kurie nurodyti Pasiūlyme, jeigu vykdant Sutartį jie pasitelkiami**: <*įrašyti, jei pasitelkiami>;***taip pat tais subteikėjais, kurie pakeisti ar pasitelkti naujai Sutarties vykdymo metu, laikantis šios Sutarties reikalavimų; Paslaugų teikėjas gali pats suteikti tas Paslaugas, kurių teikimui pasiūlymo pateikimo metu buvo nurodęs pasitelkti subteikėjus, jeigu jis atitinka pirkimo dokumentuose keliamus kvalifikacijos reikalavimus;
      13. sudarius Sutartį, tačiau ne vėliau negu Sutartis pradedama vykdyti, raštu pranešti Užsakovui tuo metu žinomų subteikėjų pavadinimus, kontaktinius duomenis ir jų atstovus. Užsakovas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subteikėjus, kuriuos jis ketina pasitelkti vėliau. Kartu su informacija apie naujus subteikėjus Paslaugų teikėjas turi pateikti subteikėjo pašalinimo pagrindų nebuvimą ir kvalifikaciją patvirtinančius dokumentus, jei šie reikalavimai buvo taikyti Paslaugų teikėjui. Nauji subteikėjai pasitelkiami arba esami subteikėjai keičiami šios Sutarties VIII skyriuje nustatyta tvarka;
      14. jei Užsakovas yra pagrįstai nepatenkintas specialisto (-ų) ir (arba) subteikėjo darbu, Užsakovui pateikus prašymą raštu, ne vėliau kaip per Užsakovo rašte nurodytą protingą terminą į jo vietą pasiūlyti kitą (-us) specialistą (-us) ir (arba) subteikėją, turintį (-čius) ne žemesnę kvalifikaciją;
      15. Užsakovui nurodžius suteiktų Paslaugų trūkumus/neatitikimus/pastabas, ištaisyti juos savo sąskaita per Užsakovo nurodytą protingą terminą;
      16. vykdant Sutartį, PVM sąskaitas faktūras, sąskaitas faktūras, kreditinius ir debetinius dokumentus teikti naudojantis informacinės sistemos SABIS priemonėmis. Jei informacinės sistemos SABIS funkcinės galimybės nepakankamos ar laikinai neužtikrinamos, Paslaugų teikėjas gali pateikti reikalingą informaciją el. paštu;
      17. rūpestingai tvarkyti sąskaitas, įrašus ir kvitus, susijusius su Užsakovo vykdomais mokėjimais pagal šią Sutartį. Užsakovo prašymu Paslaugų teikėjas pateikia Užsakovui ar nepriklausomam auditoriui ar kitai institucijai, turinčiai teisę gauti informaciją apie šios Sutarties vykdymą, visas sąskaitas, įrašus ir kvitus. Paslaugų teikėjas pateikia visus paaiškinimus, susijusius su išlaidomis, kurias Užsakovas prašo paaiškinti;
      18. Užsakovui paprašius, neatlygintinai per Užsakovo nustatytą protingą terminą raštu pateikti išsamią informaciją apie Sutarties vykdymą;
      19. jei pirkimo dokumentuose buvo numatytas reikalavimas, kad tiekėjas ir ūkio subjektai, kurių pajėgumais remiasi tiekėjas, prisiimtų solidarią atsakomybę už Sutarties įvykdymą, Paslaugų teikėjas įsipareigoja Užsakovui užtikrinti, kad už Sutarties vykdymą solidariai yra atsakingi ir ūkio subjektai, kurių pajėgumais remiamasi;
      20. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
   2. **Paslaugų teikėjas turi teisę:**
      1. gauti apmokėjimą (-us) už suteiktas Paslaugas su sąlyga, kad jis tinkamai ir laiku įvykdo visus šioje Sutartyje numatytus įsipareigojimus;
      2. šalia pasiūlyme nurodytų specialistų pasitelkti papildomus specialistus (ne subteikėjus) Sutarčiai vykdyti;
      3. turi kitas šios Sutarties ir Lietuvos Respublikoje galiojančių teisės aktų numatytas teises.
   3. **Užsakovas įsipareigoja:**
      1. laiku priimti iš Paslaugų teikėjo tinkamai ir kokybiškai suteiktas Paslaugas ir laiku už jas atsiskaityti šioje Sutartyje nustatyta tvarka;
      2. nedelsiant pranešti Paslaugų teikėjui apie Sutarties sąlygų pažeidimą, kai tik toks pažeidimas yra nustatomas;
      3. patikrinti šioje Sutartyje nustatyta tvarka keičiamų arba naujai pasitelkiamų subteikėjų pašalinimo pagrindų nebuvimą ir atitikimą kvalifikacijos reikalavimams (jei tokie buvo keliami);
      4. Paslaugų teikėjui sudaryti visas sąlygas, suteikti informaciją ir (ar) dokumentus, būtinus Paslaugoms teikti;
      5. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
   4. **Užsakovas turi teisę:**
      1. reikalauti, jog Paslaugos būtų teikiamos tinkamai, laiku ir kokybiškai prižiūrėti Paslaugų teikimą bei teikti pastabas dėl jų teikimo, taip pat žodžiu ir raštu nurodyti Paslaugų teikėjui teikiamų Paslaugų trūkumus ir/ar neatitikimus; reikalauti, kad jie būtų pašalinti per protingą terminą;
      2. tikrinti visus su Sutartimi susijusius dokumentus;
      3. tais atvejais, kai Paslaugų teikėjas nesiremia subteikėjo pajėgumais, Užsakovas, siekdamas užtikrinti tinkamą Viešųjų pirkimų įstatymo 2 dalies 17 straipsnio 2 punkto nuostatų įgyvendinimą ir vadovaudamasis Pirkimo dokumentuose nustatytais reikalavimais, gali patikrinti, ar nėra šio Pirkimo dokumentuose nurodytų Paslaugų teikėjo subteikėjo pašalinimo pagrindų. Tokiu atveju, jeigu subteikėjo padėtis atitinka bent vieną pirkimo dokumentuose nustatytą pašalinimo pagrindą, Užsakovas reikalauja, kad Paslaugų teikėjas per Užsakovo nustatytą terminą pakeistų minėtą subteikėją kitu, reikalavimus atitinkančiu subteikėju;
      4. bet kuriuo Sutarties vykdymo metu pakviesti Paslaugų teikėjo pasiūlyme nurodytus specialistus bei tuos specialistus, kurie buvo papildomai įtraukti Sutarties vykdymo metu arba buvo pakeisti laikantis šios Sutarties reikalavimų, dalyvauti susitikimuose, pasitarimuose, testavimuose, taip pat turi teisę kreiptis į bet kurį specialistą jo kompetencijai priskirtais klausimais;
      5. reikalauti Paslaugų teikėjo pakeisti Sutarties vykdymui paskirtą specialistą (-us) ir arba subteikėją, jei Užsakovas yra pagrįstai nepatenkintas specialisto (-ų) ir (arba) subteikėjo darbu;
      6. turi kitas šios Sutarties bei Lietuvos Respublikoje galiojančių teisės aktų numatytas teises.
3. **INTELEKTINĖS NUOSAVYBĖS TEISĖS**
   1. Paslaugų teikėjas užtikrina, kad jokios trečiųjų asmenų teisės nėra pažeidžiamos Sutarties vykdymo metu ir Sutarties vykdymui nėra naudojami intelektinės nuosavybės teisės saugomi objektai, į kuriuos Paslaugų teikėjas neturi intelektinės nuosavybės teisių.
   2. Paslaugų teikėjas įsipareigoja atlyginti Užsakovui tiesioginius nuostolius, patirtus dėl trečiųjų šalių ieškinių dėl patentinių, prekių ženklų, autorių ir gretutinių teisių pažeidimų, kylančių dėl Sutarties vykdymo ir/ar Paslaugų rezultato.
   3. Paslaugų teikėjas nedelsdamas praneša Užsakovui apie tai, kad jam yra pateiktas ieškinys ar bet koks kitas reikalavimas dėl bet kokių su Sutartimi susijusių autorių teisių ir intelektinės nuosavybės teisės pažeidimo ar įtariamo pažeidimo.
4. **SUBTEIKĖJŲ IR SPECIALISTŲ KEITIMO PAGRINDAI IR TVARKA**
   1. Paslaugų teikėjas prisiima visą atsakomybę, susijusią su specialistų darbo sąlygų reguliavimu, bei užtikrina, kad nustatant darbo laiką bus atsižvelgta į Paslaugų specifiką.
   2. Paslaugų teikėjas negali keisti Pasiūlyme nurodyto (-ų) subteikėjo (-ų) ir / ar sutarties vykdymui pasitelkiamo (-ų) specialisto (-ų) visą Sutarties laikotarpį be raštiško Užsakovo sutikimo. Keičiamas (-i) subteikėjas (-ai) ir / ar specialistas (-ai) turi neturėti pašalinimo pagrindų (jei taikoma). Paslaugų teikėjas turi pateikti tai įrodančius dokumentus, taip pat užtikrinti sklandų darbų perdavimą ir perėmimą. Subteikėjas (-ai) ir / ar specialistas (-ai) gali būti keičiamas (-i) tik šiais atvejais:
      1. kai subteikėjas (-ai) bankrutuoja, yra likviduojamas ar susidaro analogiška situacija;
      2. kai subteikėjas (-ai) ir / ar specialistas (-ai) dėl objektyvių priežasčių (nutrūkus teisiniams santykiams su Paslaugų teikėju, subteikėjui ir / ar specialistui atsisakius teikti Paslaugas, specialistui išėjus atostogų, susirgus, susižeidus, mirus ir pan.) nebegali teikti visų ar dalies Sutartyje nurodytų Paslaugų;
      3. kai Užsakovas pagrįstai nepatenkintas subteikėjo (-ų) ir / ar specialisto (-ų) teikiamų paslaugų kokybe ir rezultatais.
   3. Paslaugų teikėjas, siekdamas pakeisti subteikėją (-us) ir / ar specialistą (-us), turi iš anksto raštu informuoti Užsakovą ir gauti jo raštišką sutikimą. Užsakovas raštišką atsakymą Paslaugų teikėjui dėl pateiktos naujo subteikėjo (-ų) ir / ar specialisto (-ų) kandidatūros pateikia ne vėliau kaip per 3 (tris) darbo dienas nuo informacijos apie keičiamą subteikėją (-us) ir /ar specialistą (-us) iš Paslaugų teikėjo gavimo.
   4. Užsakovui sutikus su subteikėjo (-ų) ir / ar specialisto (-ų) pakeitimu, Užsakovas raštu informuoja Paslaugos teikėją apie savo sprendimą. Šis raštas bus laikomas neatskiriama Sutarties dalimi.
   5. Jeigu Užsakovas yra pagrįstai nepatenkintas Paslaugų teikėjo paskirtu specialistu (-ais) ir (arba) subteikėju, Paslaugų teikėjas Užsakovo raštišku prašymu per Užsakovo rašte nurodytą protingą terminą privalo į jo vietą pasiūlyti kitą specialistą ir (arba) subteikėją, turintį (-čius) ne žemesnę kvalifikaciją nei buvo nustatyta Pirkimo dokumentuose, bei pateikti tai įrodančius dokumentus. Užsakovas raštišką atsakymą Paslaugų teikėjui dėl pateiktos naujo specialisto kandidatūros pateikia ne vėliau kaip per 3 (tris) darbo dienas nuo informacijos apie naują specialistą iš Paslaugų teikėjo gavimo.
   6. Jeigu Paslaugų teikėjas Sutarties vykdymo metu nori pasitelkti naujus subteikėjus, kurie nebuvo nurodyti Paslaugų teikėjo pasiūlyme, jis privalo apie tai raštu informuoti Užsakovą bei kartu su informacija apie naujus subteikėjus pateikti subteikėjo pašalinimo pagrindų nebuvimą patvirtinančius dokumentus ir dokumentus, patvirtinančius kvalifikacijos reikalavimų atitikimą (jeigu tokie buvo keliami). Užsakovas raštišką atsakymą Paslaugų teikėjui dėl naujo subteikėjo pateikia ne vėliau kaip per 3 (tris) darbo dienas nuo informacijos iš Paslaugų teikėjo apie naują subteikėją gavimo.
   7. Subteikėjo (-ų) ir / ar specialisto (-ų) keitimo tvarkos pažeidimas laikomas esminiu Sutarties pažeidimu.
   8. Jei paaiškėja, kad Paslaugų teikėjas pažeidė šioje Sutartyje nustatytą subteikėjo (-ų) ir / ar specialisto (-ų) keitimo tvarką, Užsakovas paprašo per rašte nurodytą terminą pateikti atitinkamo (-ų) subteikėjo (-ų) ir / ar specialisto (-ų) pašalinimo pagrindų nebuvimą (jei taikoma) ir kvalifikaciją, kuri turi būti ne žemesnė, nei nurodyta Pirkimo dokumentuose. Jei Užsakovas nustato, kad paslaugas teikė subteikėjas (-ai) ir / ar specialistas (-ai), kurie turėjo pašalinimo pagrindus (jei taikoma) ir / arba kurio (-ių) kvalifikacija neatitiko Pirkimo dokumentų reikalavimų, Užsakovas nesumažindamas šioje Sutartyje numatytų kitų savo teisių gynimo būdų, raštu pareikalauja Paslaugų teikėjo sumokėti 500 (penkių šimtų) Eur dydžio baudą už kiekvieną pažeidžiant šią Sutartį pakeistą ar naujai pasitelktą subteikėją ar specialistą, kuris turėjo pašalinimo pagrindus (jei taikoma) ir / arba kurio (-ių) kvalifikacija neatitiko Pirkimo dokumentų reikalavimų (jei taikoma).
   9. Užsakovas turi teisę Sutarties 7.8 papunktyje apskaičiuotos (-ų) baudos (-ų) suma mažinti savo piniginę prievolę Paslaugų teikėjui.
   10. Papildomas išlaidas, patirtas dėl Paslaugų teikėjo pasiūlyme nurodytų subteikėjų ir ar specialistų keitimo, atlygina Paslaugų teikėjas.
   11. Įsipareigojimams pagal šią Sutartį įvykdyti parinkti subteikėjai neturi teisės subteikimo sutartimi prisiimtų įsipareigojimų daliai vykdyti pasitelkti dar kitus asmenis.
   12. Jei keičiant subteikėją (-us) ir / ar specialistą (-us) Sutarties 7.2.1-7.2.3 papunkčiuose nustatytais atvejais Užsakovas nustato, kad pagal pateiktus dokumentus subteikėjas (-ai) ir / arba specialistas (-ai) turi pašalinimo pagrindus (jei taikoma) ir / arba neatitinka Pirkimo dokumentuose nustatytų kvalifikacijos reikalavimų ir Paslaugų teikėjas negali pasiūlyti kito (-ų) subteikėjo (-ų) ir / ar specialisto (-ų); jei Sutarties 7.5 papunktyje numatytu atveju Paslaugų teikėjas per Užsakovo rašte nurodytą terminą nepasiūlo naujo specialisto kandidatūros arba jei Užsakovas nustato, kad pagal pateiktus dokumentus siūlomas naujas specialistas turi pašalinimo pagrindus (jei taikoma); taip pat jei Sutarties 7.8 papunktyje nustatytu atveju Paslaugų teikėjas per Užsakovo rašte nurodytą terminą nepateikia subteikėjo (-ų) ir / ar specialisto (-ų), kuris (-ie) buvo pasitelktas (-i) pažeidžiant šioje Sutartyje nustatytą tvarką, pašalinimo pagrindų nebuvimą (jei taikoma) įrodančių dokumentų ar Užsakovas nustato, kad pagal pateiktus dokumentus subteikėjas (-ai) ir / arba specialistas (-ai) turi pašalinimo pagrindus ir Paslaugų teikėjas negali pasiūlyti kito (-ų) subteikėjo (-ų) ir / ar specialisto (-ų), Užsakovas turi teisę nutraukti Sutartį.
5. **ŠALIŲ ATSAKOMYBĖ**
   1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
   2. Neatlikus apmokėjimo nustatytais terminais dėl Užsakovo kaltės, Paslaugų teikėjo pareikalavimu Užsakovas privalo sumokėti Paslaugų teikėjui už kiekvieną uždelstą dieną 0,03 proc. delspinigių nuo laiku neapmokėtos sumos už kiekvieną uždelstą dieną.
   3. Jei Paslaugų teikėjas dėl savo kaltės nesuteikia Paslaugų šioje Sutartyje ir jos prieduose nustatytais terminais, Užsakovas be oficialaus įspėjimo ir nesumažindamas kitų savo teisių gynimo būdų pradeda skaičiuoti 0,03 proc. dydžio delspinigius nuo neatliktų Paslaugų kainos už kiekvieną termino praleidimo dieną, neviršijant 5 proc. maksimalios Sutarties kainos.
   4. Jei apskaičiuoti delspinigiai viršija 5 proc. maksimalios Sutarties kainos, Užsakovas, prieš tai raštu įspėjęs Paslaugų teikėją:
      1. išskaičiuoja delspinigių sumą iš Paslaugų teikėjui mokėtinų sumų ir/arba;
      2. nutraukia Sutartį.
   5. Užsakovas turi teisę Sutarties 8.3 papunktyje apskaičiuotų delspinigių suma mažinti savo piniginę prievolę Paslaugų teikėjui.
   6. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
   7. Jei Paslaugų teikėjas nesuteikia paslaugų Sutartyje nurodytomis sąlygomis arba suteiktos Paslaugos neatitinka Sutartyje nustatytų reikalavimų tokiu būdu, kad šių trūkumų neįmanoma ištaisyti Sutartyje nustatyta tvarka ir terminu, Užsakovas nesumoka Paslaugų teikėjui Sutarties 3.2 papunktyje nurodytos kainos dalies, kuri apskaičiuojama pagal tai, kokia apimtimi paslaugos nesuteiktos ar suteiktos netinkamai, ir Užsakovo rašytiniu pareikalavimu Paslaugų teikėjas privalo sumokėti Užsakovui 10 % (dešimties procentų) nuo Sutarties 3.2 papunktyje nurodytos kainos dydžio baudą, kuri skaičiuojama nuo visos Sutarties vertės be PVM. Užsakovas neprivalo įrodyti Paslaugų teikėjui, kad patyrė nuostolių.
6. **NENUGALIMOS JĖGOS APLINKYBĖS *(FORCE MAJEURE)***
   1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui.
   2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir kituose Lietuvos Respublikos teisės aktuose. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
   3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama dokumentus, patvirtinančius šių aplinkybių buvimą bei įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
   4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja ir nepateikia nenugalimos jėgos aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
7. **KONFIDENCIALUMO ĮSIPAREIGOJIMAI** 
   1. Užsakovas Paslaugų teikėjo pasiūlymą, sudarytą Sutartį ir šios Sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Paslaugų teikėjo komercinius interesus arba turėtų neigiamą poveikį tiekėjų konkurencijai, skelbia viešai.
   2. Konfidencialumo įsipareigojimai Sutarties Šalims nustatomi vadovaujantis Lietuvos Respublikos viešųjų pirkimų įstatymo 20 straipsniu.
8. **SUTARTIES PAKEITIMAI, PERŽIŪROS SĄLYGOS, PASIRINKIMO GALIMYBĖS**
   1. Sutarties sąlygos Sutarties galiojimo laikotarpiu gali būti keičiamos Lietuvos Respublikos viešųjų pirkimų įstatymo 89 straipsnyje nustatyta tvarka.
   2. Sudarytos Sutarties Šalis gali būti pakeista Lietuvos Respublikos viešųjų pirkimų įstatymo 89 straipsnio 1 dalies 4 punkte numatytais atvejais.
   3. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti ne vėliau kaip per 10 (dešimt) dienų (išskyrus atvejus, kai šioje Sutartyje yra nustatyti trumpesni terminai, susiję su konkretaus prašymo nagrinėjimu) ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
   4. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.
9. **SUTARTIES PAŽEIDIMAS**
   1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
   2. Vienai Sutarties Šaliai pažeidus Sutartį, nukentėjusioji Šalis turi teisę taikyti vieną ar kelis iš šių savo teisių gynimo būdų:
      1. reikalauti kitos Šalies vykdyti sutartinius įsipareigojimus;
      2. reikalauti atlyginti tiesioginius nuostolius;
      3. reikalauti sumokėti Sutarties 7.8 ir 8.7 papunkčiuose numatytą baudą (-as);
      4. reikalauti sumokėti Sutarties 8.2 ar 8.3 papunkčiuose nustatytus delspinigius;
      5. reikalauti sumažinti kainą neįvykdyta ar netinkamai įvykdyta Paslaugų verte;
      6. nutraukti Sutartį;
      7. taikyti kitus Lietuvos Respublikos teisės aktų nustatytus teisių gynimo būdus.
   3. Paslaugų teikėjas negali perleisti visų ar dalies savo įsipareigojimų pagal šią Sutartį be išankstinio raštiško Užsakovo sutikimo.
   4. Paslaugų teikėjas turi nedelsiant pranešti Užsakovui apie bet kokius esminius Paslaugų teikėjo planuojamus teisinio statuso pasikeitimus, patvirtinant, kad prielaidos, būtinos Sutarčiai vykdyti, nenustojo galioti.
   5. Šioje Sutartyje esminėmis sąlygomis laikoma:
      1. Sutarties dalykas;
      2. Sutarties kaina ir kainodaros taisyklės;
      3. apmokėjimo sąlygos ir tvarka;
      4. Paslaugų suteikimo terminas (-ai);
      5. subteikėjo (-ų), specialisto (-ų) keitimo tvarka.
   6. Sutarties 12.5 papunktyje numatytų sąlygų pažeidimas laikomas esminiu Sutarties pažeidimu.
10. **SUTARTIES NUTRAUKIMAS**
    1. Sutartis gali būti nutraukiama Lietuvos Respublikos viešųjų pirkimų įstatymo 90 straipsnyje numatytais atvejais. Nutraukiant Sutartį pagal Lietuvos Respublikos viešųjų pirkimų įstatymo 90 straipsnį, Užsakovas iš anksto įspėja Paslaugų teikėją apie Sutarties nutraukimą ne vėliau kaip prieš 14 (keturiolika) dienų.
    2. Sutartis gali būti nutraukiama raštišku Šalių susitarimu.
    3. Užsakovas, įspėjęs Paslaugų teikėją prieš 5 (penkias) dienas, gali nutraukti Sutartį šiais atvejais:
       1. kai Paslaugų teikėjas nevykdo savo sutartinių įsipareigojimų;
       2. kai Paslaugų teikėjas pažeidžia esmines Sutarties sąlygas, numatytas Sutarties 12.5  papunktyje;
       3. pagal Sutarties 8.4 papunktį apskaičiuota delspinigių suma viršija 5 proc. maksimalios Sutarties kainos;
       4. kai Paslaugų teikėjas suteikia netinkamos kokybės Paslaugas ir per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
       5. kai Paslaugų teikėjas perleidžia Sutartį be Užsakovo žinios;
       6. kai Paslaugų teikėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
       7. kai keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai daro įtaką tinkamam sutarties įvykdymui, išskyrus atvejus, kai dėl šių pasikeitimų keičiama Sutartis.
    4. Užsakovas, įspėjęs Paslaugų teikėją prieš 1 (vieną) mėnesį, gali nutraukti Sutartį šiais atvejais,

kai Paslaugos tampa nebereikalingos.

* 1. Paslaugų teikėjas, įspėjęs prieš 1 (vieną) mėnesį Užsakovą, gali nutraukti sutartį, jei:
     1. Užsakovas dėl savo kaltės nevykdo savo sutartinių įsipareigojimų.
  2. Jei Sutartis nutraukiama ne dėl Paslaugų teikėjo kaltės, nutraukimo atveju Užsakovas sumoka Paslaugų teikėjui už faktiškai suteiktas tinkamas Paslaugas iki Sutarties nutraukimo. Paslaugų teikėjas neturi teisės į kokios nors patirtos žalos kompensaciją.
  3. Užsakovas po Sutarties nutraukimo turi kiek galima greičiau patvirtinti suteiktų Paslaugų vertę. Taip pat parengiama ataskaita apie Sutarties nutraukimo dieną esančią Paslaugų teikėjo skolą Užsakovui ir Užsakovo skolą Paslaugų teikėjui.
  4. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
  5. Jei Sutartis nutraukiama Užsakovo iniciatyva dėl Paslaugų teikėjo kaltės, Užsakovo patirti tiesioginiai nuostoliai ar išlaidos išieškomi išskaičiuojant juos iš Paslaugų teikėjui mokėtinų sumų.

1. **GINČŲ NAGRINĖJIMO TVARKA**
   1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
   2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami kompetentingame Lietuvos Respublikos teisme. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.
2. **ASMENYS, ATSAKINGI UŽ SUTARTIES VYDYMĄ, IR KITOS BAIGIAMOSIOS NUOSTATOS**
   1. Asmenys, atsakingi už Sutarties vykdymą:

|  |  |  |
| --- | --- | --- |
|  | **Užsakovo atstovai** | **Paslaugų teikėjo atstovai** |
| Vardas, pavardė |  |  |
| Adresas | S. Konarskio g. 13, Vilnius | Perkūnkiemio g. 19, Vilnius |
| Telefonas |  |  |
| El. paštas |  |  |

* 1. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau kaip per 2 (dvi) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
  2. Įvykdytas žaliasis pirkimas – aplinkos apsaugos kriterijus nustatytas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.3 papunkčiu (perkama tik nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos).
  3. Šalys įsipareigoja atlikti perduotų asmens duomenų tvarkymo veiksmus tik šioje Sutartyje nurodytomis sąlygomis, laikantis asmens duomenų tvarkymą ir apsaugą reglamentuojančių teisės aktų reikalavimų (2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB) bei Užsakovo nurodymų.
  4. Jei bet kuri šios Sutarties nuostata teisės aktų nustatyta tvarka tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
  5. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.
  6. Sutartis sudaroma lietuvių kalba abiem Šalims pasirašant ją el. parašais ir apsikeičiant pasirašytais dokumentais.
  7. Sutarties priedai yra sudėtinės ir neatskiriamos šios Sutarties dalys. Sutarties priedai pateikiami pirmumo tvarka. Neaiškumo ar prieštaravimo atveju Šalys vadovaujasi šia Sutarties priedų eilės tvarka:
     1. Sutarties 1 priedas – Techninė specifikacija;
     2. Sutarties 2 priedas – Paslaugų teikėjo pirkime teiktas pasiūlymas;
     3. Sutarties 3 priedas – Susitarimas dėl asmens duomenų apsaugos;
     4. Sutarties 4 priedas – Priėmimo-perdavimo akto forma.

**ŠALIŲ REKVIZITAI**

|  |  |
| --- | --- |
| **UŽSAKOVAS** | **PASLAUGŲ TEIKĖJAS** |
|  |  |
| Viešoji įstaiga Centrinė projektų valdymo agentūra | Mažoji bendrija „Nordic Plum“ |
| Juridinio asmens kodas: 126125624 | Juridinio asmens kodas: 305792794 |
| PVM mokėtojo kodas: Ne PVM mokėtojas | PVM mokėtojo kodas: LT100016525411 |
| Adresas: S. Konarskio g. 13, 03109 Vilnius | Adresas: Perkūnkiemio g. 19, Vilnius |
| Tel. Nr. +370 5 251 4400 | Tel. Nr. +370 606 96460 |
| Sąskaitos Nr. LT63 4010 0510 0473 3444 | Sąskaitos Nr. LT04 7300 0101 8021 7642 |
| Luminor Bank AS | Banko rekvizitai: AB Swedbank |
|  |  |
| Direktoriaus pavaduotoja | Direktorius |

1. Daugiau apie kainodaros nustatymą čia: https://www.etar.lt/portal/lt/legalAct/04cbd4205bd811e79198ffdb108a3753/asr [↑](#footnote-ref-1)