**SUSITARIMAS**

**DĖL ASMENS DUOMENŲ PERDAVIMO IR TVARKYMO**

20 m. \_\_\_\_\_\_\_\_\_\_ \_\_ d. Nr. \_\_\_\_\_\_\_\_\_

Viešoji įstaiga Centrinė projektų valdymo agentūra, atstovaujama direktoriaus pavaduotojos veikiančios pagal CPVA direktoriaus 2011 m. sausio 25 d. įsakymą Nr. 2011/8-17 (aktuali redakcija) (toliau – Duomenų valdytojas),

ir MB „Nordic Plum“, atstovaujama direktoriaus, veikiančio pagal įmonės įstatus (toliau – Duomenų tvarkytojas), Duomenų valdytojas ir Duomenų tvarkytojas kiekvienas atskirai toliau vadinamas Šalimi, bendrai vadinami Šalimis,

siekiant užtikrinti tinkamą 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) nuostatų įgyvendinimą, sudarė šį susitarimą:

1. **ASMENS DUOMENŲ PERDAVIMO SĄLYGOS**
2. Duomenų valdytojas perduoda Duomenų tvarkytojui duomenų subjektų asmens duomenis šiomis sąlygomis:

|  |  |
| --- | --- |
| * 1. **Teisinis pagrindas** | CPVA IS ir SABIS sistemų integracijos ir programavimo paslaugos (toliau – Sutartis) |
| * 1. **Tikslas** | Tinkamas Sutarties vykdymas. |
| * 1. **Asmens duomenų kategorijos** | Vardas, pavardė, el. pašto adresas, pareigos (už sutarties vykdymą atsakingo asmens informacija). |
| * 1. **Asmens duomenų subjektų kategorijos** | Darbuotojai atsakingi už sutarčių vykdymą. |
| * 1. **Asmens duomenų perdavimo tvarka** | CPVA IS ir SABIS sistemose nurodyti duomenys. |
| * 1. **Asmens duomenų perdavimo dažnumas** | Nulat. |
| * 1. **Duomenų tvarkytojo duomenų tvarkymo saugumo priemonės** | Tinkamos techninės ir organizacinės priemonės, užtikrinančios duomenų subjektų teisių apsaugą ir tvarkomų duomenų saugumą, kaip to reikalaujama pagal Reglamento 32 straipsnį ir kitus asmens duomenų tvarkymą ir apsaugą reglamentuojančius teisės aktus. Šios priemonės taip pat turi užtikrinti perduotų asmens duomenų apsaugą nuo netyčinio arba neteisėto persiuntimo, sunaikinimo, praradimo, pakeitimo, atskleidimo be leidimo ar neteisėtos prieigos prie jų. |
| * 1. **Duomenų tvarkymo trukmė** | *Iki Sutarties galiojimo pabaigos.* |
| * 1. **Atsakingi už susitarimo vykdymą asmenys** | Duomenų valdytojo paskirtas atsakingas asmuo:  duomenų apsaugos pareigūnas.  Duomenų tvarkytojo paskirtas atsakingas asmuo: |
| * 1. **Kompetentinga priežiūros institucija** | Valstybinė duomenų apsaugos inspekcija  Adresas: L. Sapiegos g. 17, 10312 Vilnius, Lietuva  Tel. Nr. (+370 5) 271 28 04; (+370 5) 279 1445  El. p. [ada@ada.lt](mailto:ada@ada.lt) |

1. **ASMENS DUOMENŲ TVARKYMAS**
2. Duomenų tvarkytojas, gaudamas ir tvarkydamas asmens duomenis, įsipareigoja:
   1. atlikti perduotų asmens duomenų tvarkymo veiksmus tik šiame susitarime nurodytomis sąlygomis, laikydamasis Reglamento ir kitų asmens duomenų tvarkymą ir apsaugą reglamentuojančių teisės aktų reikalavimų bei Duomenų valdytojo nurodymų;
   2. nepasitelkti trečiojo asmens šiam susitarimui įvykdyti be išankstinio raštiško Duomenų valdytojo sutikimo;
   3. nedelsiant ištrinti perduotus asmens duomenis, gavus Duomenų valdytojo raštišką nurodymą;
   4. užtikrinti, kad Duomenų valdytojo perduotus asmens duomenis tvarkytų tik tie Duomenų tvarkytojo darbuotojai, kurie įsipareigoję laikytis konfidencialumo ir duomenų saugumo užtikrinimo reikalavimų, atitinkančių Reglamento ir kitų asmens duomenų tvarkymą ir apsaugą reglamentuojančių teisės aktų reikalavimus;
   5. leisti Duomenų valdytojo atsakingiems darbuotojams patikrinti kaip užtikrinamas perduotų asmens duomenų tvarkymas ir pateikti visą su perduotų asmens duomenų tvarkymu susijusią informaciją;
   6. neperduoti asmens duomenų trečiosioms šalims išskyrus atvejus, kai to reikalauja galiojantys teisės aktai arba susitarta atskiru rašytiniu Šalių susitarimu. Duomenų tvarkytojas pagal galiojančius teisės aktus perdavęs duomenis trečiosioms šalims, privalo nedelsiant apie tai informuoti Duomenų valdytoją;
   7. perduotų asmens duomenų saugumo pažeidimų atveju nedelsiant imtis neatidėliotinų priemonių pažeidimui pašalinti ar neigiamoms jo pasekmėms sumažinti ir nedelsiant, bet ne vėliau kaip per 24 val. nuo sužinojimo apie pažeidimą, raštu informuoti Duomenų valdytoją ir pateikti visą turimą informaciją, susijusią su tokiu pažeidimu.
3. **KITOS NUOSTATOS**
4. Šalys atsako viena kitai už nuostolius, jei jie kilo dėl Šalies didelio neatsargumo ar tyčios. Kiekviena Šalis atsako prieš trečiuosius asmenis, jei nuostoliai buvo padaryti dėl atitinkamos Šalies kaltės.
5. Jei Duomenų tvarkytojas negali vykdyti šio susitarimo sąlygų, jis privalo nedelsiant apie tai pranešti Duomenų valdytojui.
6. Susitarimas įsigalioja nuo pasirašymo ir galioja iki Sutarties galiojimo pabaigos.
7. Susitarimas yra neatskiriama Sutarties dalis.
8. Susitarimas sudarytas dviem vienodą teisinę galią turinčiais egzemplioriais, po vieną šio susitarimo Šalims. Kai Susitarimą Šalys pasirašo kvalifikuotais elektroniniais parašais, pasirašomas vienas elektroninis egzempliorius, kuriuo Šalys pasidalina elektroninių ryšių priemonėmis.
9. Susitarimas gali būti keičiamas tik raštišku Šalių susitarimu.
10. **ŠALIŲ REKVIZITAI IR PARAŠAI**

|  |  |
| --- | --- |
| **Duomenų valdytojas** | **Duomenų tvarkytojas** |
| Viešoji įstaiga Centrinė projektų valdymo agentūra  Juridinio asmens kodas: 126125624  Adresas: S. Konarskio g. 13, 03109 Vilnius  Tel. +370 5 251 4400  El. p. [info@cpva.lt](mailto:info@cpva.lt)  Direktoriaus pavaduotoja (pareigos, vardas, pavardė) | MB „Nordic Plum“   |  | | --- | | Juridinio asmens kodas: 305792794  PVM mokėtojo kodas:­­­­­­­­­­­ LT100016525411 | | Adresas: Perkūnkiemio g. 19, Vilnius | | Tel. +370 606 96460  El. p. arnas@nordicplum.com | | Direktorius  (pareigos, vardas, pavardė) | |

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(parašas) A.V. (parašas) A.V.